**Et bilde som inneholder symbol, emblem, skjold, våpenmerke

Automatisk generert beskrivelse Den Norske Kirke**

**Askim menighet**

**Askim, 11.12.2024**

M**øtebok Askim menighetsråd**

Tid: **Onsdag 11.12.24 klokka 1830**

Sted: **Grøtvedt menighetssenter**

**Tilstede:** Inger Marie Ask Ellefsen, Arne Lein, Kjell Oddvar Dahl, Niklas Karlsen, Oscar Lied, Annvor Greibesland, Jan Fredriksen, Kåre Sundbrei.

Fra administrasjonen: daglig leder Gunnlaug Brenne.

Tilstede under sak 70/24 for å orientere fra Styringsgruppa for G2; Espen Halvorsen.

**Meldt forfall:** Annvor Greibesland.

Kort åpning av møtet ved Jan Fredriksen.

**SAKLISTE**

**Sak 67/24** **Godkjenning av møteinnkalling.**

Godkjent

**Sak 68/24** **Godkjenning av sakliste**

Godkjent

**Sak 69/24** **Godkjenning av møtebok fra møte 31.10.2024.**

En møtedato i årshjulet måtte endres pga møtekollisjon. Septembermøtet settes til 03.09.25. Se vedlagt justert årshjul. Teamet foreslår å endre dato for Menighetsfest/Frivilligfest til 26.03.25, fordi den var satt opp dagen etter Fasteaksjonen. Endringene ble godkjent.

**Sak 70/24** **Evaluering av G2-forsøket.**

Vedlagt er saksfremlegg og grunnordning for G2 Lovsangsmesse. Espen Halvorsen som er medlem i styringsgruppa for G2, orienterte om erfaringer og tanker om videreutvikling av denne gudstjenestetypen.

***Vedtak:***

Evalueringen tas til orientering og saken videresendes til biskopen via prosten. Dersom gudstjenestene skal fortsette må det enten være som et utvidet forsøk eller som del av den ordinære gudstjenestefeiringen i Askim menighet.

Askim menighetsråd søker biskopen i Borg om

1. Utvidelse av forsøket ut 2026. Det kan være flere grunner til å prøve ut denne gudstjenesteformen ytterligere før man evnt søker om utvidelse av antall forordnede gudstjenester. Bytte fra søndag kveld til hverdagskveld har bare hatt et halvt års fartstid. Det trengs lengre tids utprøving av tidspunkt og evnt andre forhold rundt gjennomføringen av G2. Askim menighetsråd legger en tilstrekkelig sum til gjennomføring av de ikke forordnede gudstjenestene inn i budsjett 2025.

**Sak 71/24 MRs ansvar og oppgaver under visitasen**

Oscar gikk gjennom programmet i møtet. Vedlagt var programmet og visitasinnberetningen.

Ferdig program blir sendt MR med anførsel om hvilke deler av programmet som MR skal delta på eller ha ansvar for.

**Sak 72/24**  **Punkter til møte med biskopen**

Menighetsrådet bes om å forberede samtalepunkter/tema til møtet med biskopen tirsdag 28.01.25. Vi bør også forberede punkter til kirkekaffen tirsdag med frivillige under visitasen. Skal meldes inn til biskopen 3 uker før.

Noen punkter til tema:

* Uenighetsfellesskap i menigheten. Ved Kjell.
* Sosiale vilkår og levekår blant befolkningen i Askim, jmfr beskrivelse i visitasinnberetningen. Ved Inger Marie.
* Handlingsplan og satsinger er under arbeid. Prosessen er åpen og inviterende. Ved Arne.
* Hva skaper innsparingsforslagene i kirken sentralt og regionalt av utfordringer for oss lokalt? Også generelt ifht vår lokale situasjon med innsparingsbehov i fellesrådet og i prestetjenesten i prostiet. Ved Gunnlaug.

**Sak 73/24** **Valg av leder og nestleder for 2025:**

Arne Lein og Kjell Dahl sier seg villig til gjenvalg som nestleder og leder i menighetsrådet. Andre forslag kan fremsettes i møtet.

Når det gjelder Askim MR sine representanter til fellesrådet er Arne Lein villig til å stille som fast representant, og Kjell Dahl som vara til fellesrådet. Andre forslag kan fremsettes i møtet.

Saken legges frem uten forslag til vedtak.

***Vedtak:***

Kjell Dahl ble valgt til leder og Arne Lein til nestleder i Askim menighetsråd i 2025.

Arne Lein ble valgt til fast representant til fellesrådet og Kjell Dahl som vararepresentant.

Valgene ble foretatt skriftlig og var enstemmige.

**Sak 74/24** **Orienteringer:**

**Soknepresten:**

* Forberedelser til visitasen har preget mye av høsten, det er mye arbeid.
* Menighetspedagog Kristin Torp Hansen startet i midten av november. Er godt i gang med arbeidet.
* Konfirmantarbeidet organiseres litt annerledes i år, undervisning foregår på tirsdager rett etter skoletid. Det blir sannsynligvis leir som vi organiserer i sin helhet selv, og på et lokalt sted. Krever at vi får med flere frivillige på leiren, men vi tror det skal la seg gjøre. Endelig bestemmelse om dette gjøres snart.
* Skolegudstjenester, vi opplever god oppslutning og mye velvilje. En avtale om hvordan man skal jobbe/samarbeide om disse og andre tiltak ifht skolene er under arbeid, blir også tema med møter med skoleledelsen under bispevisitasen.
* Julaftensgudstjenester; 3 gudstjenester, vi trenger noen flere kirkeverter. Noen av medlemmene i rådet meldte seg.
* Preben skal ha pappapermisjon i 3 mnd i april, mai og juni 2025.

**Leder i rådet:**

* Fra leder: Om besøk fra Kirkens Bymisjon. Vi har en avtale om at de skal komme og besøke oss, men de har vært forhindret pga sykdom. Vi kommer tilbake til saken.
* Orientering fra fellesrådets møte i går; byggesaken ble behandlet. Informasjon og vedtak er foreløpig ikke offentlig ihht saksbehandlingsregler ifht anbudsprosess. Men det nærmer seg en avgjørelse i saken og vedtak vil da bli offentlig.
* Juletrefesten 5.1.25; info fra Niklas: Det har vært et møte i komiteen; vi har fått en julenisse, pianist er skaffet og SingKids kommer og synger. Oscar holder andakt. Vi har invitert den Kurdiske foreningen og den Eritreiske menigheten. Lene Vårum er med på kjøkkenet.
* Det blir et drøftingsmøte ifht profil på tiltak og arrangementer på Prestegården den 10.01.25. Alle medlemmene i rådet er invitert til møtet.

**Daglig leder:**

* MR må signere protokoll fra årets valg til SAP. Det ble gjort.
* Høringssaken ang valg, det vi sendte inn er vedlagt innkallingen.
* Dugnaden på Grøtvedt 16.11: Det gikk veldig bra, mange fremmøtte, også fra Eritreisk menighet, ca 30 personer totalt. Det kan absolutt gjentas, for eksempel med en dugnad i halvåret.
* Handlingsplansaken er under arbeid i teamet, kommer som sak etter nyttår. Vi har måttet prioritere arbeid med forberedelse av bispevisitasen så langt.
* Tilsettingssaken på Kirkekroa. Det var 15 søkere, 7 innkalles til intervju. Forhåpentlig rekker vi å gjøre tilsettingsvedtak før jul. Arne Lein er tilsatt som vikar inntil nyansatt er på plass.
* Vi har fått midler til å øke kompetansen og kunnskapen ifht tiltak/arbeid ifht funksjonshemmede. Diakon Solfrid jobber nå med et opplegg for denne kompetansehevingen i menigheten.

***Vedtak:*** Orienteringene tas til etterretning.

**Sak 75/24** **Eventuelt**

Ingen saker meldt under eventuelt.

Møtet avsluttet ca. klokka 21.

For menighetsrådet;

Kjell Dahl (sign.) Gunnlaug Brenne, daglig leder Askim

leder i rådet